Τηγανητό ρύζι με κολοκυθάκια
Εύκολη, γρήγορη και νόστιμη συνταγή, που βασίζεται στις κινεζικές συνταγές για τηγανητό ρύζι, αλλά γίνεται με απλά, εποχικά και προσβάσιμα σε όλους υλικά.
2 φλιτζ. τσαγιού ρύζι μακρύκοκκο, 800 γρ. κολοκυθάκια, σε λεπτές φέτες, 200γρ. καρότα, κομμένα σε κυβάκια, 3 φρέσκα κρεμμυδάκια, ψιλοκομμένα, 3 αυγά, χτυπημένα με πιρούνι, 25 γρ. φρέσκο τζίντζερ, ψιλοκομμένο, 80 ml λευκό, ξηρό κρασί, 50 ml σάλτσα σόγιας, 100 ml ελαιόλαδο, φρεσκοτριμμένο πιπέρι (αλάτι δεν βάζουμε, διότι η σόγια είναι αρκούντως αλμυρή)
Για το τηγανητό ρύζι με κολοκυθάκια, αρχικά βράζουμε το ρύζι σύμφωνα με τις οδηγίες της συσκευασίας.Το στραγγίζουμε και το βάζουμε σε ένα μπολ στο ψυγείο για να κρυώσει, μέχρι να το χρειαστούμε.Σε βαθύ, μεγάλο τηγάνι ζεσταίνουμε το λάδι σε δυνατή φωτιά και σοτάρουμε τα κολοκυθάκια με το καρότο και το τζίντζερ για 1 λεπτό, ίσα ίσα να μαλακώσουν ελαφρά.Ρίχνουμε τα χτυπημένα αυγά και ανακατεύουμε με μια σπάτουλα μέχρι να αναμειχθούν όλα τα υλικά και να αρχίσουν να σφίγγουν τα αυγά.Προσθέτουμε το κρύο ρύζι, το κρασί και τη σόγια και ανακατεύουμε συνεχώς για 2-3 λεπτά, μέχρι να αναμειχθούν καλά όλα τα υλικά και να ζεσταθεί το ρύζι.Αποσύρουμε από τη φωτιά, πασπαλίζουμε με πιπέρι και σκορπίζουμε το φρέσκο κρεμμυδάκι.
Καρότα,Κολοκυθάκια,Ρύζι,Χορτοφαγικά